VASTUVÕETUD TEKSTID
P6_TA(2006)0215
Paranduseelarve nr 2/2006 projekt
Euroopa Parlamendi resolutsioon Euroopa Liidu 2006. eelarveaasta paranduseelarve nr 2/2006
projekti kohta, III jagu —Komisjon (8513/2006 —C6-0127/2006 —2006/2098(BUD))
Euroopa Parlament,
—võttes arvesse Euroopa Ühenduse asutamislepingut ja eelkõige selle artikli 272 lõike 4 eelviimast lõiku;
—võttes arvesse Euroopa Aatomienergiaühenduse asutamislepingut ja eelkõige selle artiklit 177;
—võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb
Euroopa ühenduste üldeelarve suhtes kohaldatavat finantsmäärust (1), eriti selle artikleid 37 ja 38;
—võttes arvesse Euroopa Liidu 2006. aasta üldeelarvet, mis võeti lõplikult vastu 15. detsembril 2005 (2);
—võttes arvesse 6. mail 1999. aastal Euroopa Parlamendi, nõukogu ja komisjoni vahel sõlmitud institut-
sioonidevahelist kokkulepet eelarvemenetluse parandamise ja eelarvedistsipliini kohta (3);
—võttes arvesse komisjoni poolt 12. aprillil 2006 esitatud Euroopa Liidu 2006. eelarveaasta parandus-
eelarve nr 2/2006 esialgset projekti (SEK(2006)0490);
—võttes arvesse nõukogu poolt 21. aprillil 2006 koostatud paranduseelarve nr 2/2006 projekti
(8513/2006 —C6-0127/2006);
—võttes arvesse kodukorra artiklit 69 ja IV lisa;
—võttes arvesse eelarvekomisjoni raportit (A6-0181/2006),
A. arvestades, et paranduseelarve nr 2/2006 projekti eesmärk on kirjendada 2006. aasta eelarvesse ülejääk
2005. eelarveaastast summas 2,41 miljardit eurot;
B. arvestades, et selle ülejäägi kaks põhielementi on kavandatust suuremad tulud (1,292 miljardit eurot) ja
kavandatust väiksemad kulud (1,077 miljardit eurot);
C. arvestades, et maksete assigneeringute alakasutamine on varasemate aastatega võrreldes kokku vähenenud
umbes 1 % ni eelarvest, s.t jäi kasutamata ainult 1,077 miljardit eurot ELi 2005. aasta105 684 048 940 euro suurusest eelarvest;
D. arvestades, et põllumajanduses oli kasutamata jäänud summa 157 miljonit eurot, mis moodustab
48,510 miljardist eurost 0,3 %; struktuurifondide osas oli vastav summa 58 miljonit eurot (0,2 %)32,641 miljardi euro suurusest kogusummast; välistegevuse valdkonnas ulatus näitaja 181 miljoni euroni(3,5 %) 5,171 miljardi euro suurustest kogutoetustest; halduses oli vastav näitaja 66 miljonit eurot (1,0 %)
kokku 6,292 miljardist eurost ja ühinemiseelse strateegia osas 463 miljonit eurot (13,5 %) kokku
3,428 miljardist eurost;7.12.2006 C 297 E/305 Euroopa Liidu Teataja
Neljapäev, 18. mai 2006ET
(1) EÜT L 248, 16.9.2002, lk 1.
(2) ELT L 78, 15.3.2006.
(3) EÜT C 172, 18.6.1999, lk 1. Kokkulepet on viimati muudetud Euroopa Parlamendi ja nõukogu otsusega
2005/708/EÜ (ELT L 269, 14.10.2005, lk 24).
E. arvestades, et 2004. aastaga võrreldes on üldiselt märkimisväärselt paranenud assigneeringute kasutamine
struktuurifondide osas, kus 2004. aastal jäi kasutamata 232 miljonit eurot ehk 0,7 %
34,451 miljardi euro suurusest kogueelarvest, ja sisepoliitika osas, kus 2004. aastal jäi kasutamata50 miljonit eurot (0,7 %) kokku 7,432 miljardist eurost;
F. arvestades, et olukorda annab veel parandada, eriti välistegevuse valdkonnas, kus 2005. aastal jäi kasuta-
mata 181 miljonit eurot, mis on 3,5 % koguassigneeringutest, ja ühinemiseelse strateegia valdkonnas, kus
kasutamata jäänud summa on 2004. aastaga võrreldes suurenenud 463 miljoni euroni, mis moodustab13,5 % algselt kavandatud summast,
1. tervitab positiivset arengut eelarve täitmisel viimasel paaril aastal;
2. kutsub komisjoni üles jätkama jõupingutusi, et eelarvet täies ulatuses täita, mis on veelgi olulisem uue
finantsraamistiku (2007–2013) alusel kättesaadavaid piiratud rahalisi vahendeid silmas pidades;
3. on otsustanud kiita heaks nõukogu paranduseelarve projekti muutmata kujul;
4. teeb presidendile ülesandeks edastada käesolev resolutsioon nõukogule ja komisjonile.
P6_TA(2006)0216
Ühtekuuluvuspoliitika toetus majanduskasvule ja töökohtade loomisele
Euroopa Parlamendi resolutsioon nõusolekumenetluse ettevalmistamiseks ühenduse strateegiliste
suuniste kohta aastateks 2007–2013 (ühtekuuluvuspoliitika toetus majanduskasvule ja töökohtade
loomisele) (2006/2086(INI))
Euroopa Parlament,
—võttes arvesse komisjoni teatist “Ühtekuuluvuspoliitika toetus majanduskasvule ja töökohtade loomisele:
ühenduse strateegilised suunised, 2007–2013” (KOM(2005)0299);
—võttes arvesse artikleid 23 ja 24 ettepanekus võtta vastu nõukogu määrus, millega nähakse ette üldsätted
Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta, ning võttes arvesse
oma 6. juuli 2005. aasta resolutsiooni nimetatud ettepaneku kohta (1);
—võttes arvesse ettepanekut võtta vastu Euroopa Parlamendi ja nõukogu määrus Euroopa Regionaalarengu
Fondi kohta ning osutades oma sellekohasele seisukohale, vastu võetud esimesel lugemisel 6. juulil
2005 (2);
—võttes arvesse ettepanekut võtta vastu nõukogu määrus, millega asutatakse Ühtekuuluvusfond, ning
võttes arvesse oma 6. juuli 2005. aasta sellekohast resolutsiooni (3);7.12.2006 C 297 E/306 Euroopa Liidu Teataja
Neljapäev, 18. mai 2006ET
(1) Vastuvõetud tekstid, P6_TA(2005)0277.
(2) Vastuvõetud tekstid, P6_TA(2005)0279.
(3) Vastuvõetud tekstid, P6_TA(2005)0278.